Serien har Stana Katic i hovedrollen som FBI-agenten Emily Byrne som forsvinner sporløst mens hun jakter på en av Bostons mest notoriøse seriemordere, og hun blir etter hvert erklært død. Seks år senere blir hun imidlertid funnet i live i en hytte i skogen, uten å huske noe av det som har skjedd mens hun var borte; mannen hennes har giftet seg på nytt, og deres felles sønn har fått en ny mor å forholde seg til. Byrne blir så implisert i en rekke nye mord.